Piepklein Higgs-boson skep groot Nobelprys-koprapper - Maroela Media
Vir die eerste keer is die prys toegeken aan persone wat slegs die teoretiese deel van iets ter tafel gelê het, toe Francois Englert en Peter Higgs saam as wenners aangewys is. Hulle het vyftig jaar gelede in teorie bepaal dat die deeltjie moet bestaan.
Sonder die bestaan van hierdie deeltjie sou materie nie oor massa kon beskik nie en sou dit teen die spoed van lig deur die heelal vlieg.
Die bestaan is eers verlede jaar deur twee internasionale spanne fisici gevind deur die groot Hadron Collider in die Alpe in te span.
Dit het onmiddellik die deur oopgelaat dat die fisiese ontdekking van die Higgs boson tot ‘n volgende Nobelprys vir Fisika sou kon lei, maar in die verlede was daar hoogstens drie ontvangers vir ‘n kategorie na die Nobelprys, soos vanjaar met die Nobelprys vir die mediese wetenskap gebeur het.
Die twee spanne wat die Higgs Boson fisies ontdek het, het egter elk uit 3 000 lede bestaan, en dit is baie moeilik om enige van die spanlede uit te sonder, sonder om die ander te na te kom.
Intussen het Higgs aangedui dat hy “oorweldig” is deur die toekenning.
Engelert se kollega, Robert Brout, is reeds in 1964 oorlede, lank voor bewys kon word dat dié deeltjie wel bestaan.